Arsen Venger: “Arsenal” Kilian Mbappeni tekinga qo‘lga kiritishi mumkin edi

“Arsenal” sobiq bosh murabbiyi Arsen Venger hozirda PSJda harakat qilayotgan Kilian Mbappe “Monako”da o‘ynab yurgan vaqtida londonliklar safiga o‘tishga yaqin kelgani haqida gapirdi.

Mbappe “Monako” bilan shartnomasini uzaytirish yoki uzaytirmaslik haqida o‘ylayotgan vaqtda men uning uyida bo‘lganman. O‘sha vaqtda u “Arsenal”ga tekinga o‘tishi mumkin edi.
O‘ylashimcha, har bir klubda bunday hikoyalar yetarli darajada topiladi. “Milan”, “Manchester Yunayted”, “Arsenal”, “Chelsi” — hammasida bu kabi hodisalar bo‘lgan.
Arsen Venger, sobiq murabbiy
PSJ Mbappeni 2017-yilda “Monako”dan sotib olish majburiyati bilan ijaraga olgandi.
22 yoshli futbolchi Liga 1 2020/21-yilgi mavsumida 21 o‘yin o‘tkazib, 16 gol va 6 ta golli uzatma muallifiga aylandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!